סתווניים

סתווניים (שם מדעי: Colchicaceae) היא משפחת צמחים בעלי פרחים הנפוצה באזורים ממוזגים ובאזורים טרופיים ברוב העולם למעט באמריקה הדרומית.

מאפיינים

סוגי המשפחה הם גאופיטים, בעלי בצל. חלקם בעלי גבעול, ועלים מסורגים. הפרחים לרוב בעלי שישה עלי כותרת (לעיתים עם חלוקה בין שלושה עלי כותרת ושלושה עלים מפרידים), שלושה אבקנים (לעיתים 6), שחלה עילית. מואבקים על ידי חרקים. רבים ממיני הסתווניים מכילים את הרעלן קולכיצין (colchicine), הקרוי אף הוא על שם הסתוונית.

טקסונומיה

במיונים בוטניים מיקומה השתנה עם השנים (בחלקם לא הייתה קיימת), אך במיונים האחרונים (החל מ-APG II מ-2003) מוקמה תחת סדרת השושנאים. חלק ממיניה נחשבו בעבר (ויש כאלו המחשיבים אותם עד היום) כשייכים למשפחת השושניים.

שמה של המשפחה, בעברית ובלטינית, נלקח מצמח הסתוונית.

סוגים

תחת המשפחה מסווגים, על פי רוב המיונים, הסוגים הבאים:

סתוונית (Colchicum)
גלוריה (Gloriosa)
בצלציה (Androcymbium)
איפיגניה (Iphigenia)
ליטוניה (Littonia)
סנדרסוניה (Sandersonia)
Baeometra
Bulbocodium
Burchardia
Camptorrhiza
Disporum
Gloriosa
Hexacyrtis
Kuntheria
Merendera
Neodregea
Onixotis
Ornithoglossum
Petermannia
Schelhammeria
Triplandenia
Uvularia
ויורמבי (Wurmbea)

מקור חלק מהשמות בעברית, משרד החקלאות.

בארץ

בארץ ישראל צומחים בר שני סוגים של סתווניים: הבצלציה (מין בודד - בצלציה ארץ-ישראלית) והסתוונית (עשרה מינים - ראו בערך הסוג).

קישורים חיצוניים

ערכים שבהם תבנית בריטניקה אינה מתאימה
צמחים שתוארו ב-1804
טקסונים שתוארו בידי אוגיסטן פיראמי דה קנדול
משפחות צמחים
שושנאים